open-index/open-wikipedia-markdown huggingface dataset:
Κόστα ντε λα Λουθ

Με την ονομασία **Κόστα ντε λα Λουθ** (Costa de la Luz) φέρεται όλο το ανάπτυγμα της δυτικής ακτής της Ανδαλουσίας, (Ισπανία) η οποία και βρέχεται από τον Ατλαντικό ωκεανό.

Η παραλία αυτή εκτείνεται από τις εκβολές του ποταμού Γουαδιάνα (βορειοδυτικά), στα ισπανο-πορτογαλικά σύνορα, μέχρι την Ταρίφα, νότια, από την οποία στη συνέχεια ακολουθεί ανατολικά η μεσογειακή πλέον Κόστα ντελ Σολ. Λόγω της μακράς ηλιοφάνειας (περίπου 300 ημέρες το χρόνο) αλλά και του υποτροπικού κλίματος, από το 1950 που ξεκίνησε η τουριστική ανάπτυξή της έχει μετατραπεί σήμερα σ' ένα από τους δημοφιλέστερους τόπους θαλασσίων σπορ της Ισπανίας με τεράστια ξενοδοχειακή υποδομή και άθλησης.

Η τεράστια παραλία ντε λα Λουθ προσελκύει εκατομμύρια τουρίστες κατ' έτος, κυρίως από τη Γαλλία και Γερμανία, όχι όμως περισσότερους από την αντίθετη παραλία την Κόστα ντελ Σολ που είναι πολύ περισσότερο ανεπτυγμένη. 
Παρά ταύτα στη Κόστα ντε λα Λουθ υφίστανται ακόμη παρθένες παραλίες χωρίς πολυώροφα κτίρια ή άλλα έργα υποβάθμισης του περιβάλλοντος παράλιου χώρου ενώ θεωρείται εκ της προσβολής της από τον ωκεανό η ιδανικότερη για ιστιοσανίδα.

Στο ανάπτυγμα της ακτής αυτής περιλαμβάνονται πολλές παραλιακές πόλεις - λιμένες εθνικά και θαλάσσια πάρκα, εκβολές ποταμών με σπουδαίους υδροβιότοπους κ.λπ.

## Πηγές
* Εκδόσεις Καθημερινή - Οδηγοί του Κόσμου - Σεβίλλη και Ανδαλουσία, Αθήνα 1999, σελ. 30.

## Εξωτερικοί σύνδεσμοι

* Official web Costa de la Luz Huelva
* Official web Costa de la Luz Cadiz

Λουθ
Openfest

Το **Openfest** είναι φεστιβάλ Ανοικτού Κώδικα και Ελεύθερου Λογισμικού. 

Διοργανώνεται εθελοντικά από σπουδαστές του Τμήματος Ηλεκτρονικών Υπολογιστικών Συστημάτων του Τ.Ε.Ι. Πειραιά με την υποστήριξη του Εργαστηρίου Λειτουργικών Συστημάτων σε μη καθορισμένα χρονικά διαστήματα. Ξεκίνησε το 2001 με την ονομασία *Installfest 2001* και την επόμενη χρονιά (2002) πήρε το σημερινό του όνομα. Για όλο το χρονικό διάστημα μέχρι το 2010, έτος κατά το οποίο έγινε η "δυναμική επιστροφή" της διοργάνωσης , το φεστιβάλ δεν είχε διεξαχθεί.

Το 2011 διοργανώθηκε και πάλι στις εγκαταστάσεις του ΤΕΙ Πειραιά το Σαββατοκύριακο 8-9 Απριλίου.

## Παραπομπές

## πηγές
*Επίσημη ιστοσελίδα του φεστιβάλ

Κατηγορία:Ελεύθερο λογισμικό
Σαλανόια

Η ***Σαλανόια*** (***Salanoia***) είναι γένος της οικογένειας σαρκοφάγων, Ευπλερίδες, η οποία περιέχει δύο είδη τα οποία βρίσκονται στη Μαδαγασκάρη. Μοιάζουν με μαγκούστες, πράγμα που υποδηλώνεται από παλιότερες εκδοχές των αγγλικών ονομάτων τους (*Brown-tailed Mongoose*, μαγκούστα με καφέ ουρά, πλέον ονομάζεται *Brown-tailed Vontsira*). Το όνομα του γένους, *Salanoia *, προέρχεται από το κοινό όνομα του *[[Salanoia concolor]]*: *Salano*.

Σε ανακοινώσεις για την πρόσφατη ανακάλυψη του *[[Salanoia durrelli]]* τα δύο περιγραφόμενα μέλη του γένους αναφέρονται με το κοινό όνομα *Vontsira* (*βοντσίρα*). Η λέξη *βοντσίρα* είναι μαλαγασική κοινή λέξη για μερικά τοπικά είδη σαρκοφάγων που μοιάζουν με μαγκούστες και ανήκουν στα συγγενικά γένη *Salanoia*, *[[Galidia]]*, και *[[Galidictis]]*.

## Παραπομπές


Κατηγορία:Ευπλερίδες
Κατηγορία:Πανίδα της Μαδαγασκάρης
Κύπελλο Κύπρου πετοσφαίρισης ανδρών 2010-11

Το **Κύπελλο Κύπρου 2010-11** ήταν η 37η έκδοση του Κυπέλλου Κύπρου (34η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2010-11. Νικήτρια ήταν η Νέα Σαλαμίνα για 8η φορά στην ιστορία της.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Νέα Σαλαμίνα και η Ανόρθωση. Το παιχνίδι διεξήχθη στις 15 Απριλίου 2011 στο Κλειστό Απόλλωνα Λεμεσού στη Λεμεσό. Νικήτρια ήταν η Νέα Σαλαμίνα με σκορ 3-1 σετ (30-28, 25-21, 24-26, 25-09).

## Φωτογραφίες

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2010
Κατηγορία:Πετοσφαίριση το 2011
Ακραιφία

Η **[[Ακραίφνιο Βοιωτίας|Ακραιφία]]** ή **[[Ακραίφνιο Βοιωτίας|Ακραίφνιο]]** ήταν αρχαία Βοιωτική πόλη χτισμένη στην ίδια περίπου θέση με την σύγχρονη πόλη. Αναφέρεται από τον Ηρόδοτο και τον Στράβωνα με το όνομα Ακραιφία. Ο Παυσανίας αναφέρει ότι στο Ακραίφνιο υπήρχε στην εποχή του αξιοθέατος ναός του Διονύσου, με λατρευτικό άγαλμα καθώς και ο σημαντικός Ναός του Πτώου Απόλλωνα. Η πόλη ανήκε στην επικράτεια της Θήβας και σε αυτή κατέφυγαν πολλοί Θηβαίοι μετά την καταστροφή της πόλης τους από τον Μέγα Αλέξανδρο το 335 π.Χ.

Ερείπια των τειχών της αρχαίας πόλης βρίσκονται στο ύψωμα πάνω από το σύγχρονο χωριό.

## Η ακρόπολη της αρχαίας πόλης
250px|αριστερά|μικρογραφία|Χάρτης της αρχαίας Βοιωτίας
Η Ακρόπολη της αρχαίας Ακραιφνίας βρίσκεται νότια του σημερινού χωριού στο λόφο Σκοπιά. Σώζεται τμήμα της οχύρωσης του 4ος αιώνας π.Χ. καθώς και πύργος πεντάγωνης κάτοψης με πύλη. Αρχαίο δομικό υλικό και επιγραφές βρίσκονται εντοιχισμένα στην εκκλησία του Αγίου Γεωργίου. Δεν έχει ανασκαφεί πλην μικρής έρευνας του Y. Garlan που δημοσιεύτηκε στο περιοδικό Bulletin de Correspondance Hellenique του 1974. 
Το Ιερό του Απόλλωνα Πτώου βρίσκεται ανατολικά του Ακραιφνίου στο όρος Πελαγία. Αποτελείτο από ναό (αρχαϊκών και κατόπιν ελληνιστικών χρόνων) γύρω από τον οποίο ήταν στημένοι αναθηματικοί κούροι και τρίποδες. Σε χαμηλότερα επίπεδα υπήρχαν στοές, ξενώνας, μεγάλη δεξαμενή και πηγή χρησμών. Ανασκάφηκε σε διαφορετικές περιόδους από το  1885 (Γαλλική Αρχαιολογική Σχολή).

## Παραπομπές


## Εξωτερικοί Σύνδεσμοι
* Ιστορία της αρχαίας πόλης

Κατηγορία:Πόλεις της αρχαίας Βοιωτίας
Άσκρη

right|thumb|Χάρτης της αρχαίας Βοιωτίας
Η **Άσκρη** (αναφέρεται και Άσκρα) ήταν αρχαία Βοιωτική πόλη χτισμένη στις νότιες πλαγιές του Ελικώνα, στην κοιλάδα των μουσών. Σύμφωνα με τον μύθο που μεταφέρει ο Παυσανίας, η Άσκρη χτίστηκε από τους Αλωάδες, μυθικά πρόσωπα, απόγονοι του θεού Ποσειδώνα. Οι Αλωάδες ίδρυσαν την Άσκρη με συνιδρυτή τον Οίοκλο, γιο του Ποσειδώνα και της όμορφης γυναίκας από την Βοιωτία Άσκρας, από την οποία πήρε το όνομά της και η πόλη. Στους ιστορικούς χρόνους η πόλη ανήκε στο κράτος των Θεσπιών. Η Άσκρη ήταν η πατρίδα του μεγάλου επικού ποιητή της αρχαιότητας Ησίοδου, πατέρα του διδακτικού έπους. Ο Ησίοδος αναφέρει την Άσκρη στο έργο του Έργα και Ημέραι.

## Παραπομπές


## Εξωτερικοί σύνδεσμοι
* 
* Ο Ησίοδος

Κατηγορία:Πόλεις της αρχαίας Βοιωτίας
Λουκίσια Εύβοιας

Τα **Λουκίσια** είναι χωριό κτισμένο στα βόρεια του όρους Μεσσάπιου σε υψόμετρο 170 μέτρα. Διοικητικά ανήκουν στην Περιφερειακή Ενότητα Ευβοίας και συγκεκριμένα στον Δήμο Χαλκιδέων, όπως αυτός συστάθηκε σύμφωνα με το Πρόγραμμα Καλλικράτης. Βρίσκεται σε  απόσταση 15 χιλιομέτρων δυτικά της Χαλκίδας και 10 χιλιόμετρα δυτικά της Δροσιάς. Ο πληθυσμός του ανέρχεται σε 1.161 κατοίκους, σύμφωνα με την απογραφή του 2011 και 877 κατοίκους με την απογραφή του 2021.

## Ιστορική εξέλιξη πληθυσμού

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:1020 height:210
PlotArea   = height:150 left:100 bottom:50 right:100
AlignBars  = justify
DateFormat = x.y
Period     = from:0 till:1.200
TimeAxis   = orientation:vertical
AlignBars  = justify
ScaleMajor = gridcolor:darkgrey increment:150 start:0
ScaleMinor = gridcolor:lightgrey increment:1000 start:0
PlotData=
  color:yellowgreen width:40   mark:(line,white) align:center
  bar:1879 from:start till:0.185 text:"185"
  bar:1889 from:start till:0.286 text:"286"
  bar:1896 from: start till:0.295 text:"295"
  bar:1907 from: start till:0.376 text:"376"
  bar:1920 from: start till:0.473 text:"473"
  bar:1928 from: start till:0.525 text:"525"
  bar:1940 from: start till:0.633 text:"633"
  bar:1951 from:start till:0.655 text:"655"
  bar:1961 from: start till:0.832 text:"832"
  bar:1971 from: start till:0.837 text:"837"
  bar:1981 from: start till:0.932 text:"932"
  bar:1991 from: start till:1.032 text:"1.032"
  bar:2001 from: start till:1.036 text:"1.036"
  bar:2011 from: start till:1.161 text:"1.161"
  bar:2021 from: start till:0.877 text:"877"


## Αξιοθέατα

### Αρχαιολογικοί Χώροι

* Άγιος Γεώργιος (βυζαντινός ναός)
* Βασιλική Ανθηδόνος
* Αρχαία Ανθηδόνα
* Υδραγωγείο της Αρχαίας Ανθηδόνας
* Ερείπια αρχαίων νεκροταφείων (δίπλα στην Παραλίμνη)

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Πρωτάθλημα Ε.Π.Σ. Αθηνών 1935-36

Στο **Πρωτάθλημα** Α΄ κατηγορίας της ΕΠΣ Αθηνών την **περίοδο 1935-36** **πρωταθλητής** αναδείχθηκε ο **[[Π.Ο. Αστέρας Αθηνών|Αστέρας Αθηνών]]** για πρώτη φορά στην ιστορία του. Τη χρονιά αυτή στο τοπικό πρωτάθλημα δεν μετείχαν οι τρεις καλύτερες ομάδες: Παναθηναϊκός, ΑΕΚ και Απόλλων Αθηνών, οι οποίες αγωνίστηκαν στο Εθνικό Πρωτάθλημα 1935-36. Ήταν άλλη μια απόπειρα δημιουργίας εθνικής κατηγορίας με οκτώ συλλόγους των ιδρυτικών ενώσεων της ΕΠΟ: Αθήνας (3), Πειραιά (2) και Μακεδονίας (3), οι οποίοι δεν μετείχαν στα τοπικά πρωταθλήματα.

## Α΄ κατηγορία
Στο πρωτάθλημα Α΄ κατηγορίας της ΕΠΣΑ δεν είναι ξεκάθαρο πόσες ομάδες έλαβαν μέρος. Σίγουρα μετείχαν οι τρεις ομάδες που απέμειναν από την προηγούμενη σεζόν 1934-35 καθώς και ο πρωταθλητής της Β΄ κατηγορίας Αστέρας Αθηνών. Ενδεχομένως, όμως να μετείχαν και άλλοι σύλλογοι από τη Β΄. Παρομοίως, δεν είναι γνωστές πολλές λεπτομέρειες για το σύστημα διεξαγωγής, τα αποτελέσματα και τη βαθμολογία. **Πρωταθλητής** αναδείχθηκε ο **[[Αστέρας Αθηνών|Ποδοσφαιρικός Όμιλος Αστήρ]]**, μια από τις παλιότερες ποδοσφαιρικές ομάδες της πρωτεύουσας με έτος ιδρύσεως το 1923 και έδρα τη συνοικία του Γκύζη. Το Π.Σ. Γουδί τερμάτισε στη 2η θέση και παρέμεινε στην Α΄ και την επόμενη σεζόν, παρά την επιστροφή των τριών μεγάλων στο τοπικό πρωτάθλημα. Στις δύο τελευταίες θέσεις τερμάτισαν ο Ατρόμητος και ο Αττικός, που την επόμενη σεζόν αγωνίστηκαν στη Β΄ κατηγορία, από την οποία ανέβηκε η Δάφνη Μεταξουργείου. Οι ομάδες που είναι γνωστό πως μετείχαν στην Α΄ κατηγορία ήταν:

#**[[Π.Ο. Αστέρας Αθηνών|Αστέρας Αθηνών]]**: **πρωταθλητής**.
#Π.Σ. Γουδί.
#Ατρόμητος Αθηνών, υποβιβάστηκε έπειτα από αγώνες διαβάθμισης.
#Α.Π.Ο. Αττικός, υποβιβάστηκε έπειτα από αγώνες διαβάθμισης.

Λόγω της επιστροφής των τριών μεγάλων (ΠΑΟ, ΑΕΚ, Απόλλωνα) στην τοπική κατηγορία, τον Οκτώβριο του 1936, πριν από την έναρξη της επόμενης σεζόν διεξήχθησαν αγώνες διαβάθμισης μεταξύ της πρωταθλήτριας της Β΄ Δάφνης και τριών της Α΄ Αστέρα, Ατρόμητου και Αττικού για την επιλογή δύο ομάδων που θα παρέμεναν στην Α΄. Νικήτριες των αγώνων αναδείχθηκαν ο Αστέρας και η Δάφνη, ενώ Ατρόμητος και Αττικός υποβιβάστηκαν.

## Β΄ κατηγορία
Το πρωτάθλημα της Β κατηγορίας είχε αρχικά προγραμματιστεί να ξεκινήσει στις 10 Νοεμβρίου με τη συμμετοχή 14 συνολικά συλλόγων Β και Γ κατηγορίας. Τελικά η έναρξη του πρωταθλήματος έγινε την Κυριακή 1 Δεκεμβρίου με 12 ομάδες. Από τους 6 αγώνες οι μισοί δεν έγιναν καθως τρεις σύλλογοι δεν παρουσιάστηκαν στο γήπεδο,δυο εκ των οποίων: οι ΑΕ Εμποροϋπαλλήλων και ΓΣ Ολύμπια φαίνεται πως δεν αγωνίστηκαν τελικά καθόλου. 
 
Στην τελική φάση που ξεκίνησε το Φεβρουάριο του 1936 αγωνίστηκαν 4 ομάδες.
#**[[Π.Α.Ο. Δάφνη Αθηνών|Δάφνη Μεταξουργείου]] **: πρωταθλήτρια, ανέβηκε στην Α΄ έπειτα από αγώνες διαβάθμισης.
# Αθηναϊκός Α.Σ.
#Ολυμπιακός Αθηνών
#Ελληνορωσικός
Οι υπόλοιπες 6 που αγωνίστηκαν στο πρωτάθλημα της Β κατηγορίας ήταν:
#Α.Π.Ο. Ολυμπιάς
#Ηλυσιακός
#Αρίων
#Ένωση Ηρακλείου
#Νήαρ Ήστ
#Ένωση Παγκρατίου
## Παραπομπές

## Πηγές

* Ανδρέα Μπόμη, "Γκολ 2000. Ένας αιώνας ποδόσφαιρο", σελ. 234-235.

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1935-1936
Αυρήλιος Βίκτωρ

Ο **Αυρήλιος Βίκτωρ** (*[[Λατινική γλώσσα|λατ.]]* Sextus Aurelius Victor) ήταν ιστορικός και πολιτικός της Ρωμαϊκής αυτοκρατορίας. ‘Εγραψε για την ιστορία της Ρώμης από τον Αύγουστο ως τον Ιουλιανό (360) και δημοσίευσε το έργο του το 361. Ο Ιουλιανός τον τίμησε και τον όρισε διοικητή (prefectus) της Παννονίας Σεκούντας. Είναι μάλλον το ίδιο πρόσωπο που αναφέρεται ως ύπατος το 369, από κοινού με το γιο του Βαλεντινιανού Α’ και αργότερα prefect της πόλης της Ρώμης (389) . 

## Έργα
Στον Αυρήλιο Βίκτωρα αποδίδονται, με μικρή ή μεγάλη δόση αμφιβολίας, τα ακόλουθα τέσσερα βιβλία ιστορίας:
# «Origo Gentis Romanae» (Απαρχές του Ρωμαϊκού Έθνους)
# «De Viris Illustribus Romae» (Περί Επιφανών Ανδρών)
# «De Caesaribus»
# «Epitome de Caesaribus»
Τα ανωτέρω έχουν δημοσιευτεί πολλές φορές ενωμένα υπό τον τίτλο «Ρωμαϊκή Ιστορία» (Historia Romana), αν και το τέταρτο είναι ουσιαστικά παραλλαγή του τρίτου. Το δεύτερο έργο πρωτοκυκλοφόρησε στη Νάπολι το 1472 σε τέσσερις τόμους υπό το όνομα Πλίνιος ο Νεότερος και το τέταρτο στο Στρασβούργο το 1505. 
Η πρώτη ενιαία έκδοση και των τεσσάρων ιστοριών ήταν από τον Βέλγο Αντρέας Σχότους (8 τόμοι, το 1579). Πολύ πρόσφατη έκδοση του De Caesaribus ήταν αυτή του Pierre Dufraigne, το 1975.

## Σημειώσεις


## Πηγές
*H.W. Bird (1994) *Aurelius Victor: De Caesaribus*. Liverpool: Liverpool University Press.
*H.W. Bird (1984) *Sextus Aurelius Victor: A Historiographical Study*. Liverpool: Francis Cairns.
*W. den Boer (1972) *Some Minor Roman Historians*. Leiden: Brill.
*P. Dufraigne (1975) *Aurelius Victor: Livre de Cesars*. Paris: Les Belles Lettres.
*D. Rohrbacher (2002) *The Historians of Late Antiquity*. London: Routledge.

## Εξωτερικοί σύνδεσμοι

*''Liber de Caesaribus'' (Λατινικά)

Βίκτωρ, Αυρήλιος
Βίκτωρ, Αυρήλιος
Βίκτωρ, Αυρήλιος
Γουαδιάνα

thumb|200px|Η λεκάνη απορροής του Γουαδιάνα στην Ιβηρική χερσόνησο.
Ο ποταμός **Γουαδιάνα** (ισπανικά: Guadiana), ή και ορθότερα **Γκουαδιάνα**, (Πορτογαλικά Γουαδιάνα [Guadiana]) είναι ένας από τους μεγαλύτερους ποταμούς της Ιβηρικής χερσονήσου, χαρακτηρισμένος σήμερα διεθνής ποταμός. Πρόκειται γιια τον αρχαίο ποταμό Άνα που κατά τη περίοδο των Μαυριτανών ονομαζόταν "Ουάντι Άνα" απ΄ όπου και προήλθε το σημερινό όνομά του. 

Ο Γουαδιάνα έχει τις πηγές του στα όρη της επαρχίας Κουένκα όπου παρουσιάζουν την μεγαλύτερη βροχόπτωση, απ΄ όπου και δημιουργείται από τους δύο παραποτάμους του, Θάνκαρα και Θιγουέλα (ή Άνω Γουαδιάνα), όπου ακολουθώντας ρου με κατεύθυνση προς δυσμάς, διέρχεται απ΄ όλη τη νοτιοκεντρική Ισπανία φθάνει στη νοτιοανατολική Πορτογαλία όπου συνεχίζοντας νότια πορεία εκβάλλει στο κόλπο του Κάδιξ στον Ατλαντικό.

 
Ο ποταμός Γουαδιάνα έχει 30 κύριους παραπόταμους, συνολικό μήκος περίπου  778 χλμ, από της συμβολής των δύο πρώτων παραποτάμων, ενώ η λεκάνη απορροής του υπολογίζεται περίπου, με τα τελευταία υδατοφράγματα, στα 67.000 τ.χλμ., το 17% των οποίων είναι εντός της Πορτογαλίας. Εκ του συνολικού μήκους του περίπου τα 140 χλμ. ρέει εντός της Πορτογαλίας, ενώ τα τελευταία 100 χλμ. μέχρι τις εκβολές αποτελεί γεωγραφικό και κοινό σύνορο των δύο χωρών. Το μέγιστο πλάτος του είναι 550 μ. και το βάθος του κυμαίνεται από 5 μέχρι 15 μ. Η δε παροχή του είναι σχετικά μικρή, η μισή περίπου των ποταμών Τάγου ή Δούρου (και αυτό επειδή διέρχεται από περιοχές με μικρή βροχόπτωση), που υπολογίζεται κατά μέσο όρο στα 500 κ.μ./ δευτερόλεπτο, ή τόνοι ανά δευτερόλεπτο, με μέγιστο τα 1500 και ελάχιστο τα 20 κ.μ./δευτερόλεπτο. Κατά το μήκος του υφίστανται περίπου 30 υδατοφράγματα με σπουδαιότερο το πρόσφατο Φράγμα Αλκέβα, (στη Πορτογαλία) που δημιουργεί τον μεγαλύτερο ταμιευτήρα της Ευρώπης, έκτασης 250 τ.χλμ..

Η ροή γενικά του Γουαδιάνα είναι σχετικά παράλληλη, βορειότερα και δυτικότερα του μικρότερου σε μήκος ποταμού Γουαδαλκιβίρ, οι δε εκβολές του αποτελούν σπουδαίο υδροβιότοπο στη περιοχή ενώ παράλληλα οριοθετεί τα νότια παράκτια σύνορα Ισπανίας - Πορτογαλίας και το βορεοδυτικότερο άκρο της Κόστα ντε λα Λουθ. 

## Εξωτερικοί σύνδεσμοι
* 
* Guadiana Online
* United Nations Environment Programme description

Κατηγορία:Ποταμοί της Ισπανίας
Κατηγορία:Ποταμοί της Πορτογαλίας
Λαβικάνα οδός

thumb|270px|Η Λαβικάνα οδός στο χάρτη
Η **Λαβικάνα Οδός** (*[[Λατινική γλώσσα|λατ.]]* Via Labicana) ήταν αρχαίος Ρωμαϊκός δρόμος στην Ιταλία που οδηγούσε στα ανατολικά και νοτιοανατολικά της πόλης. Είναι πιθανόν ότι αρχικά οδηγούσε στο Τούσκουλο και ότι μετά επεκτάθηκε προς το Λάβικο. Ενδέχεται επίσης να αντικατέστησε τη Λατίνα Οδό καθώς η απόσταση τους από τη Ρώμη μέχρι τη διασταύρωση τους στα νοτιοανατολικά είναι πρακτικά η ίδια, ενώ η τελευταία βρίσκεται σε ύψωμα μόλις 22μ πάνω από τη Λαβικάνα. Η πορεία του δρόμου μετά τα πρώτα δέκα χλμ από το κέντρο της Ρώμης δεν ταυτίζεται με κάποιον σύγχρονο δρόμο, αλλά μπορεί κανείς να τον αναγνωρίσει από τα κομμάτια των εναπομείναντων πεζοδρομίων και κτηρίων δίπλα στις πλευρές του. 
Η Λαβικάνα οδός έφτανε στη Ρώμη μέσω του τείχους του Αυρηλιανού και της τεράστιας Πόρτας Πρενεστίνας, φτάνοντας τελικά στο Σέρβιο Τείχος και την Πόρτα Εσκουιλίνα που κοσμείται από την Αψίδα του Γαλλιένου. Το κομμάτι της Λαβικάνας κοντά στη Ρώμη σήμερα είναι γνωστό ως Κασιλίνα οδός. Στην περιοχή βρέθηκε άγλαμα του Αύγουστου ως Ποντίφηκα Μάξιμου εντός της βίλλας της Λιβίας και σήμερα στέκεται στο Εθνικό Μουσείο της Ρώμης. Ο αυτοκράτορας Δίδιος Ιουλιανός ετάφη παράλληλα στη Λαβικάνα οδό το 193, μετά τη δολοφονία του. 

## Πηγές
* T. Ashby in *Papers of the British Schoól at Rome*, i.215 sq. 

## Εξωτερικοί σύνδεσμοι

*Omnes Viae: Via Labicana on the Peutinger map 

Κατηγορία:Ρωμαϊκές οδοί στην Ιταλία
Ποπίλια οδός

[thumb|240px|Τμήμα της Ποπίλιας οδού στην επαρχία [Ρήγιο |Ρέτζιο Καλάμπρια]]
Η **Ποπίλια οδός** (*[[Λατινική γλώσσα|λατ.]]* Via Popilia) είναι το όνομα δύο αρχαίων ρωμαϊκών δρόμων που ξεκίνησαν επί υπατίας του Πούμπλιου Ποπίλιου Λαένα. 

Ο πρώτος δρόμος ήταν μια επέκταση της Φλαμίνιας οδού από το Αρίμινο προς τα βόρεια παράλληλα της Αδριατικής θάλασσας στη σημερινή Βενετία. Το όνομα του δρόμου υπάρχει ακόμα στο σύγχρονο Ρίμινι, που αποτελεί σημείο συνάντησης της Φλαμίνιας οδού από τη Ρώμη, της Αιμίλιας οδού παράλληλα προς την κοιλάδα του Πάδου και της βόρειας Ποπίλιας οδού. Ο δεύτερος δρόμος ταξίδευε από την Καπούα στο Ρήγιο, ως τα Στενά της Μεσσίνας. 

Αρχαιολογικές ανασκαφές έφεραν στο φως έναν ρωμαϊκό ταξιδιωτικό χάρτη (itinerarium) χαραγμένο πάνω σε πέτρα, που μας βοήθησε να μάθουμε περισσότερα για την Ποπίλια. Την οδό διέσχιζε μία τουλάχιστον ρωμαϊκή γέφυρα, η Ponte sul Savuto. 

## Πηγές
*The Polla Tablet
*Omnes Viae: Via Popilia on the Peutinger Map 

Κατηγορία:Ρωμαϊκές οδοί στην Ιταλία
Διαλαμπή Ροδόπης

Η **Διαλαμπή** (παλαιότερα γνωστό ως *Μπαλαμπάν-Κιόϊ*) βρίσκεται στο 7ο χιλιόμετρο νοτιοδυτικά  του Ιάσμου και 27 χιλιόμετρα δυτικά της Κομοτηνής. Διοικητικά ανήκει στον Δήμο Ιάσμου της περιφέρειας Ανατολικής Μακεδονίας και Θράκης (Πρόγραμμα Καλλικράτης).

Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Ιάσμου του νομού Ροδόπης. Με την εφαρμογή του σχεδίου Καλλικράτης από 1 Ιανουαρίου 2011 ανήκει στον νέο διευρυμένο δήμο Δήμο Ιάσμου.

Από το 1923 ανήκε στην Επαρχία Κομοτηνής του Νομού Ροδόπης. Ανήκε στην κοινότητα Αμβροσίας (1924-1948) και κατόπιν στην κοινότητα Ιάσμου. Σήμερα το μεγαλύτερο μέρος των κατοίκων της είναι Σαρακατσαναίοι .

Κάθε παραμονή της θρησκευτικής εορτής Κωνσταντίνου & Ελένης πραγματοποιείται μεγάλο πανηγύρι.

## Δημογραφικά
Λόγω των ανταλλαγών πληθυσμού που ακολούθησαν τη Μικρασιατική καταστροφή, μειώθηκε το ποσοστό του Μουσουλμανικού πληθυσμού.

## Προσωπικότητες
* Νικόλαος Καλτσάς, αρχαιολόγος, διευθυντής του Εθνικού Αρχαιολογικού Μουσείου της Αθήνας.
*Αθανάσιος Βαλέρας, αγωνιστής του 1974 στην Κύπρο.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Κοινωνική θέση

Το άτομο εντάσσεται σε διάφορες κοινωνικές θέσεις κατα τη διάρκεια της ζωής του. Στις κοινωνικές ομάδες που συμμετέχει καταλαμβάνει μια κοινωνική θέση.
Η **κοινωνική θέση** συνδέεται, σύμφωνα με τον Μαξ Βέμπερ (Max Weber) με τον τρόπο κατανάλωσης των αγαθών και δεν πρέπει να συγχέεται με τη κοινωνική τάξη, η οποία αναφέρεται με τη παραγωγή αγαθών και με την οικονομία. Ο Βέμπερ καταγράφει ότι οι δύο έννοιες, ωστόσο, έχουν στενή σχέση και τόνισε τον καθοριστικό τους ρόλο ως ρυθμιστικού παράγοντα της θέσης. Κάθε άτομο κατακτά μια ορισμένη κοινωνική θέση σε οποιαδήποτε ομάδα μετέχει, αλλά και στην κοινωνία ευρύτερα. 

## Πηγές
*Πάπυρους Λαρούς Μπριτάνικα

Κατηγορία:Κοινωνιολογία
Κυβέρνηση Γεωργίου Καφαντάρη 1924

Η **Κυβέρνηση Γεωργίου Καφαντάρη 1924** (Φεβρουάριος – Μάρτιος 1924) διαδέχθηκε την Κυβέρνηση Ελευθερίου Βενιζέλου, όταν αυτή υπέβαλλε την παραίτησή της, στις 6 Φεβρουαρίου 1924. 
Η νέα κυβέρνηση (ο πρωθυπουργός της οποίας υποδείχτηκε από  τον ίδιο τον Ελευθέριο Βενιζέλο) λειτούργησε με το  ίδιο λίγο - πολύ υπουργικό σχήμα, αντικαθιστώντας μόνο τους υπουργούς που είχαν ταυτόσημη άποψη με αυτήν του Αλέξανδρου Παπαναστασίου για το *Πολιτειακό*.  Συγκεκριμένα, οι Μιχαλακόπουλος, Ρούσσος και Βαλαλάς, είχαν ταχτεί υπέρ της ανακήρυξης Αβασίλευτης Δημοκρατίας, χωρίς δημοψήφισμα, αλλά μόνο μέσω της ψήφισής της από την Εθνοσυνέλευση, άποψη την οποία υποστήριζε η Δημοκρατική Ένωση του Παπαναστασίου. Αντίθετα, ο νέος πρωθυπουργός, όπως εξάλλου και ο Βενιζέλος, υποστήριζε τη διενέργεια δημοψηφίσματος, και μάλιστα αυτή ήταν η πρώτη πράξη της νέας κυβέρνησης, την ίδια μέρα της ορκισης της.
Η ανακήρυξη της διενέργειας δημοψηφίσματος για την αλλαγή του καθεστώτος, την οποία αποδέχτηκε η Βουλή μετά από πολλές συνεδριάσεις, έγινε στις 27 Φεβρουαρίου 1924, ενώ, μόλις την προηγούμενη, 26 Φεβρουαρίου, η κυβέρνηση είχε λάβει την ψήφο εμπιστοσύνης του Σώματος (με 233 *ναι* και 106 *όχι*).

Η κυβέρνηση Καφαντάρη έμεινε στην εξουσία 33 ημέρες μόνο. Οι παρεμβολές των στρατιωτικών που υποκινούνταν από το Θεόδωρο Πάγκαλο- για άμεση ανακήρυξη της Αβασίλευτης Δημοκρατίας από την Εθνοσυνέλευση - δυσχέραιναν το κυβερνητικό έργο, και ο Γεώργιος Καφαντάρης, στις 6 Μαρτίου, υπέβαλλε την παραίτησή του.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Γεώργιος Καφαντάρης

* *«Επί των Εξωτερικών υπουργός»*: Γεώργιος Καφαντάρης
* *«Επί της Δικαιοσύνης υπουργός»*: προσωρινά, Αλέξανδρος Μυλωνάς
* *«Επί των Εσωτερικών υπουργός»*: Θεμιστοκλής Σοφούλης
* *«Επί των Εκκλησιαστικών και της Δημοσίας εκπαιδεύσεως υπουργός»*: προσωρινά, Κωνσταντίνος Σπυρίδης
* *«Επί των Οικονομικών υπουργός»*: Εμμανουήλ Τσουδερός
* *«Επί της Εθνικής Οικονομίας υπουργός»* : Κωνσταντίνος Σπυρίδης
* *«Επί των Δημοσίων Συγκοινωνιών υπουργός»*: προσωρινά, Ιωάννης Κανναβός
* *«Επί της Γεωργίας και Δημοσίων κτημάτων υπουργός»* : Αλέξανδρος Μυλωνάς
* *«Επί των Στρατιωτικών υπουργός»*:  Κωνσταντίνος Γόντικας
* *«Επί των Ναυτικών υπουργός»*: Ιωάννης Κανναβός
* *«Επί της Υγιεινής, Προνοίας και Αντιλήψεως υπουργός»*: Απόστολος Δοξιάδης

## Αναφορές


1924 02
Κατηγορία:1924
Ford RS200

To **Ford RS200** ήταν ένα σπορ υπεραυτοκίνητο (supercar) υψηλών επιδόσεων, που κατασκευάστηκε από τη Ford Μεγάλης Βρετανίας, μεταξύ του 1983 και του 1986, αρχικά ως αγωνιστικό σε αγώνες ράλλυ του Γκρουπ Β και αργότερα ως νόμιμο σπορ αυτοκίνητο παραγωγής.
thumb|left|Το πλαϊνό προφίλ ενός αγωνιστικού Ford RS200.

Η πολιτική έκδοση του Ford RS200 σχεδιάστηκε έτσι ώστε να συμμορφώνεται στους κανονισμούς έγκρισης της FIA της τότε εποχής, που υποχρέωναν τους κατασκευαστές αγωνιστικών αυτοκινήτων να κατασκευάζουν τουλάχιστον 200 αυτοκίνητα παραγωγής ετησίως για κάθε αγωνιστικό μοντέλο που συμμετείχε σε αγώνες.

Το ακρωνύμιο RS σήμαινε **Rally Sport** και ο αριθμός 200 αναφερόταν στα αντίτυπα της συνολικής παραγωγής του μοντέλου πολιτικής έκδοσης.

## Επιδόσεις

* Επιτάχυνση 0 - 60 mph (0 - 97 km/h) σε 3,8 δευτερόλεπτα.
* Μέγιστη ταχύτητα σε κάθε σχέση στο κιβώτιο και μέγιστες αντίστοιχες στροφές το λεπτό (rpm) σε κάθε σχέση:

## Εξωτερικοί σύνδεσμοι

* www.autozine.org/Archive/Ford/classic/RS200

Κατηγορία:Σπορ αυτοκίνητα
Κατηγορία:Αυτοκίνητα ράλλυ
RS200
Κατηγορία:Βρετανικά αυτοκίνητα
Εθνικό Ετρουσκικό Μουσείο της Βίλλα Τζούλια

thumb|275px|Εξωτερική άποψη του μουσείου.
Το **Εθνικό Μουσείο Ετρούσκων** (*[[Ιταλικά|ιταλ]]*. Museo Nazionale Etrusco) είναι Ιταλικό μουσείο του πολιτισμού των Ετρούσκων που στεγάζεται στη Βίλλα Τζιούλια της Ρώμης.

## Ιστορία
Η Βίλλα χτίστηκε από τους Πάπες και παρέμεινε στην ιδιοκτησία τους ως το 1870, όταν με τη διάλυση των Παπικών Κρατών και την Ιταλική ενοποίηση περιήλθε στο Βασίλειο της Ιταλίας. Το μουσείο ιδρύθηκε το 1889 ως αποτέλεσμα του εθνικιστικού κινήματος. Σκοπός του ήταν να συλλέξει όλες τις προ-Ρωμαϊκές αρχαιότητες του Λάτιουμ (σημερινό Λάτιο), της νότιας Ετρουρίας  και της Ούμπριας που ανήκαν στους Ετρούσκους και τους Φαλίσκους. Το μουσείο στεγάστηκε στη Βίλλα Τζούλια στις αρχές του 20ου αιώνα. 

## Συλλογές
thumb|275px|Η Σαρκοφάγος των Συζύγων
Το πιο πολύτιμο έκθεμα του μουσείου είναι η Σαρκοφάγος των Συζύγων (αγγ. *Sarcophagus of the Spouses*, ιταλ. *Sarcofago degli Sposi*) ένα ταφικό μνημείο-τερακότα σε αληθινό μέγεθος που απεικονίζει τους παντρεμένους να έχουν μισοξαπλώσει μετά από δείπνο. 
Άλλα σημαντικά αντικείμενα του μουσείου είναι:
*Οι Ετρουσκικές-Φοινικικές Ταμπλέτες των Πύργων (Pyrgi Tablets)
*Ο Απόλλων του Βέιου
*Η Κίστη του Φικορόνι
*Η ζωοφόρος του Κρεύγα καθώς τρώει το κεφάλι του αντιπάλου του
*Ο Πίθος της Τίτας Βένδιας

## Παραπομπές


## Πηγές
* Anna Maria Sgubini Moretti (editions), *The Villa Giulia National Etruscan Museum*, L'Erma et Ingegneria per la Cultura, Rome, 2001 (ISBN 88-8265-012-X)

## Εξωτερικοί σύνδεσμοι
* Museo Nazionale Etrusco information

Κατηγορία:Αρχαιολογικά μουσεία
Κατηγορία:Μουσεία στην Ιταλία
Κατηγορία:Κτίρια και κατασκευές στη Ρώμη
Παγκόσμιο Κύπελλο Συλλόγων Ποδοσφαίρου 2010

Το **Παγκόσμιο Κύπελλο Συλλόγων 2010** (επισήμως: *FIFA Club World Cup UAE 2010 presented by [[Toyota]]*) έγινε στο Άμπου Ντάμπι των Ηνωμένων Αραβικών Εμιράτων από τις 8 έως τις 18 Δεκεμβρίου του 2010. Ήταν η 7η διοργάνωση του Παγκοσμίου Κυπέλλου Συλλόγων της FIFA. Στον τελικό που έγινε στο στάδιο "Sheikh Zayed" η Ίντερ νίκησε με 3–0 τη ΤΠ Μαζεμπέ και κατέκτησε τον πρώτο τίτλο της.

## Προκριθείσες ομάδες

1 Με **έντονο**: Προηγούμενοι νικητές της διοργάνωσης (η Ιντερνασιονάλ ήταν η πρώτη προηγούμενη νικήτρια που συμμετείχε και πάλι στη διοργάνωση)

## Διαιτητές

## Στάδια

## Αγώνες

### Πλέι-Οφ για τους Προημιτελικούς

### Προημιτελικοί

----

### Ημιτελικοί

----

### Αγώνας για την 5η Θέση

### Μικρός Τελικός

### Τελικός
 

## Εξωτερικοί σύνδεσμοι
* 

2010
Ζόρδι Γκαλσεράν

Ο **Τζόρντι Γκαλθεράν** **Φερέ **(ισπαν.:*Jordi Galceran Ferrer*) είναι Καταλανός θεατρικός συγγραφέας, σεναριογράφος και μεταφραστής.

## Βιογραφία
Γεννήθηκε στη Βαρκελώνη στις 5 Μαρτίου του 1964. Σπούδασε Καταλανική φιλολογία στο Πανεπιστήμιο της Βαρκελώνης και άρχισε να γράφει θεατρικά έργα το 1988. Το 1995 κέρδισε το *Born Theatre Award* για το έργο του *Paraules encadenades* (Αλυσιδωτές λέξεις) και το βραβείο *Ignasi Iglesias* για το έργο του *Dakota* ενώ την επόμενη χρονιά βραβεύτηκε με το βραβείο των κριτικών *Serra d'Or*. Στις *Αλυσιδωτές λέξεις* βασίστηκε η ταινία της Laura Mañá το 2003.

Είναι παγκοσμίως γνωστός για το θεατρικό του έργο *Η μέθοδος Γκρόνχολμ* (*El mètode Grönholm*) το οποίο πρωτοπαίχτηκε στο Εθνικό Θέατρο της Καταλωνίας το 2003. Στην Ελλάδα το έργο αυτό ανέβηκε για πρώτη φορά στο *Θέατρο Τέχνης* το 2007. 
Το 2003 *Η μέθοδος Γκρόνχολμ* γυρίστηκε ταινία με τον τίτλο *El Metodo* και πρωταγωνιστή τον Εδουάρδο Νοριέγα και κέρδισε δύο βραβεία Goya, το ένα από τα οποία ήταν αυτό του καλύτερου διασκευασμένου σεναρίου. 

Άλλα έργα του Γκαλσεράν είναι τα: *Fuga* (1994),  *Καρναβάλι* (2005) και *Κανκούν* (2007) και το *Μπουρουντάνγκα*. Έχει επίσης υπογράψει τη μετάφραση και τη διασκευή 20 και πλέον έργων, μεταξύ αυτών του *Βασιλιά των Λιονταριών*, έχει εργαστεί και συνεχίζει να εργάζεται ως βασικός σεναριογράφος σημαντικών σειρών της καταλανικής τηλεόρασης και έχει γράψει κινηματογραφικά σενάρια. Συνεργάζεται συστηματικά με σημαντικά έντυπα της Καταλονίας όπως οι εφημερίδες *La Vanguardia* και *Ara.*  

Ο Γκαλθεράν γράφει τόσο στα καταλανικά όσο και στα ισπανικά.
## Εξωτερικοί σύνδεσμοι
*

Κατηγορία:Καταλανοί
Κατηγορία:Ισπανοί θεατρικοί συγγραφείς
Κατηγορία:Ισπανοί σεναριογράφοι
Κατηγορία:Ισπανοί μεταφραστές
Ερνστ Μος

Ο **Ερνστ Μος** (γερμ. *Ernst Mosch*) (1925 - 1999) υπήρξε Γερμανός μουσικός, συνθέτης και διευθυντής ορχήστρας. Ίδρυσε την μουσική ορχήστρα πνευστών με τίτλο *Original Egerländer Musikanten*,  και .

## Βιογραφικά στοιχεία
Γεννήθηκε στις 7 Νοεμβρίου 1925 στην Τσεχοσλοβακία. Γονείς του ήταν οι γερμανικής καταγωγής Αντρέας και Αλμπίνε Μος. Ο πατέρας του ήταν εργάτης στα ορυχεία, η μητέρα του δούλευε σε υφαντουργείο. 

Ο μικρός Ερνστ μπήκε και αυτός στο μεροκάματο το 1935, όταν ο πατέρας του έμεινε ανάπηρος μετά από δυστύχημα στο ορυχείο που δούλευε. Παράλληλα έπαιζε τρομπέτα (γερμ. *Flügelhorn*) στην ορχήστρα ενός ιδιωτικού ωδείου. Τέλειωσε το σχολείο και έπιασε δουλειά ως μηχανικός σε ένα εργοστάσιο κατασκευής αεροπλάνων. Γρήγορα όμως εγκατέλειψε για να γίνει επαγγελματίας μουσικός. Το 1940 γράφτηκε σε δημόσιο ωδείο για να συνεχίσει τις μουσικές του σπουδές. Έμαθε βιολί και τρομπόνι. Κλήθηκε στο στρατό το 1943 και υπηρέτησε στα γερμανικά πάντσερ. Εκεί κατά την διάρκεια της θητείας του ανακαλύφτηκε από τον διοικητή του που τον μετέθεσε στην στρατιωτική μπάντα. 

Το 1944 επέστρεψε στο Φάλκεναου και γνωρίστηκε την γυναίκα που παντρεύτηκε το 1945, και με την οποία απόκτησε τρεις θυγατέρες. Τον ίδιο χρόνο εγκαταστάθηκε στην Βαυαρία και άρχισε να παίζει μουσική τζαζ στα κλαμπ των Αμερικανών στρατιωτών. Το 1946 ίδρυσε δικό του συγκρότημα και γνώρισε μια κάποια επιτυχία. Την εποχή αυτή συνεργάστηκε και με διάφορες άλλες ορχήστρες, ενώ άρχισε να παρουσιάζεται και ως τραγουδιστής. Απέκτησε την φήμη του καλύτερου τζαζ τρομπονίστα της δεκαετίας του 1950. Η μεγάλη ευκαιρία του δόθηκε το 1955, όταν ανέλαβε την διεύθυνση μιας μεγάλης ορχήστρας σε κάποια σημαντική εορταστική εκδήλωση της γερμανικής κυβέρνησης. Λίγο αργότερα ίδρυσε δική του μεγάλη ορχήστρα και ηχογράφησε τον πρώτο του δίσκο. Την ορχήστρα του την ονόμασε *Die Egerländer Musikanten*, με την οποία έκανε διεθνώς περιοδείες και γνώρισε τεράστια επιτυχία. Απεβίωσε στις 15 Μαΐου 1999 στο Γκέρμαρινγκεν.

## Συνθέσεις (ενδεικτική εργογραφία)
* Der Falkenauer Marsch
* Ein Lied aus der Heimat 
* Dompfaff 
* Egerländer Musikantenmarsch
* Saazer Hopfen
* Bis bald auf Wiederseh'n
* Wir sind Kinder von der Eger
* Sterne der Heimat
* Du, nur Du
* Mondschein an der Eger
* Böhmischer Wind 
* Die Musik, die geht uns ins Blut

## Παραπομπές


## Εξωτερικοί σύνδεσμοι

* Μουσικός εκδοτικός οίκος Μος

Κατηγορία:Γερμανοί συνθέτες
Κατηγορία:Γερμανοί διευθυντές ορχήστρας
Κέρκουολ

Το **Κέρκουολ** (αγγλικά: *Kirkwall*) είναι η πρωτεύουσα και η μεγαλύτερη πόλη των Ορκάδων και βρίσκεται στο νησί Μέινλαντ. Η πόλη αναφέρεται για πρώτη φορά στην Ορκαδική Σάγκα του 1046. Το 1486, ο βασιλιάς Ιάκωβος Γ΄ της Σκωτίας αναβάθμισε την πόλη σε βασιλική κωμόπολη. Το όνομα της πόλης προέρχεται από το Αρχαίο σκανδιναβικό *Kirkjuvagr*, που σημαίνει «Κόλπος της Εκκλησίας», ενώ αργότερα μετονομάστηκε σε *Kirkvoe* και *Kirkwaa*. 

## Επισκόπηση της πόλης
Το Κέρκγουολ βρίσκεται στο βόρειο τμήμα του Μέινλαντ, ενώ το λιμάνι του συνδέεται με το Αμπερντίν και το Λέργουικ. Στο κέντρο της πόλης βρίσκεται ο Καθεδρικός του Αγίου Μάγκνους, που χτίστηκε το 1137. Στο Κέρκγουολ βρίσκεται το Ασύρματο Μουσείο των Ορκάδων, που παρουσιάζει την εξέλιξη του ραδιοφώνου και των τεχνικών ηχογράφησης. Τέλος, κάθε Χριστούγεννα, διεξάγεται στην πόλη ο αγώνας Μπα, που είναι ένα είδος ποδοσφαίρου, μεταξύ δύο ομάδων και αποτελεί έθιμο της πόλης.

## Παραπομπές


Κατηγορία:Πόλεις της Σκωτίας
Wiki συντακτικό σήμανσης

**Γλώσσα κειμένου wiki**, ή  **wiki σήμανση**, είναι μια ελαφριά γλώσσα σήμανσης  που χρησιμοποιείται για να γράφουμε σελίδες σε wiki ιστοχώρους, όπως η  Βικιπαίδεια, και είναι μια απλοποιημένη εναλλακτική/ενδιάμεση επιλογή ως προς την HTML. Ο απώτερος σκοπός της είναι να μετατραπεί μέσω λογισμικού wiki σε HTML, που με την σειρά του χρησιμοποιείται από τους φυλλομετρητές.

Δεν υπάρχει μια κοινά αποδεκτή πρότυπος γλώσσα κειμένου wiki. Η γραμματική, η δομή, η δικαιολόγηση, οι λέξεις κλειδιά και τα λοιπά εξαρτώνται από το συγκεκριμένο λογισμικό wiki που χρησιμοποιείται στον συγκεκριμένο ιστότοπο. Για παράδειγμα, όλες οι γλώσσες σήμανσης wiki έχουν έναν απλό τρόπο δημιουργίας συνδέσμων προς άλλες σελίδες εντός του ιστότοπου, αλλά υπάρχουν πλήθος διαφορετικές συμβάσεις σύνταξης για αυτούς τους συνδέσμους. Πολλά wikis, ιδιαίτερα τα πιο παλιά, χρησιμοποιούσαν το CamelCase για να σημάνουν τις λέξεις που θα έπρεπε αυτόματα να παίρνουν σύνδεσμο. Στο MediaWiki, αυτή η σύμβαση έχει αντικατασταθεί από την   σημειογραφική ένδειξη, που η Βικιπαίδεια αποκαλεί "ελεύθερους συνδέσμους".

Διάφορα προγράμματα  Wiki μπορούν να υποστηρίξουν τη χρήση διαφορετικών ομάδων στοιχείων της HTML μέσα στο βικικείμενο. Σε μερικές περιπτώσεις, τα επιτρεπόμενα στοιχεία της  HTML θα μπορούσαν να εμφανίζονται σε ξεχωριστά  wiki sites. Το λογισμικό MediaWiki υποστηρίζει τις πιο συνηθισμένες  ετικέτες της  HTML.

## Προτυποποίηση
Η Creole είναι μια προσπάθεια για μια  "κοινή βίκι γλώσσα σήμανσης που να μπορεί να χρησιμοποιηθεί σε διάφορα Wikis". Υπάρχουν μια σειρά από μηχανές βίκι που έχουν  εφαρμόσει την Creole. Η Version 1.0 της συγκεκριμένης γλώσσας εκδόθηκε τον Ιούλιο του 2007.

## Παραπομπές


## Εξωτερικοί σύνδεσμοι
* What you see is Wiki - Questioning WYSIWYG in the Internet Age
* Media Wiki alternative parsers
* Discussions about MediaWiki alternative parsers

Κατηγορία:Γλώσσες σήμανσης-μορφοποίησης
Κατηγορία:Βίκι λογισμικό
Δαμόκριτος

Ο **Δαμόκριτος** ήταν στρατηγός της Αχαϊκής Συμπολιτείας ο οποίος το 148 π.χ. στράφηκε κατά της Σπάρτης που είχε αποσκιρτήσει από αυτήν.   

Νίκησε τους Σπαρτιάτες και ενσωμάτωσε πάλι την πόλη τους στην Συμπολιτεία.   

Το γεγονός αυτό οδήγησε στην έντονη αντίδραση της Ρώμης κατά των Αχαιών.  

## Παραπομπές

Κατηγορία:Στρατηγοί Αχαϊκής Συμπολιτείας
Νίκος Παπάζογλου

Ο **Νίκος Παπάζογλου** (Θεσσαλονίκη, 20 Μαρτίου 1948 - 17 Απριλίου 2011) ήταν Έλληνας τραγουδιστής, τραγουδοποιός, μουσικός και δισκογραφικός παραγωγός.

## Η ζωή του
Γεννήθηκε στην Θεσσαλονίκη στις 20 Μαρτίου 1948. Οι γονείς του ήταν πρόσφυγες από την Νικομήδεια της Μικράς Ασίας οι οποίοι μετά την ελληνοτουρκική ανταλλαγή πληθυσμών του 1923 έμειναν για ένα έτος στην Μυτιλήνη, μετέβησαν σε στρατόπεδο προσφύγων στην Θεσσαλονίκη και εν συνεχεία εγκαταστάθηκαν στην Κορμίστα Σερρών, ενώ απέκτησαν τέσσερα παιδιά, εκ των οποίων ήταν ο μικρότερος. Πέρασε τα παιδικά του χρόνια στην οδό Επισκόπου Αμβροσίου 6 της Θεσσαλονίκης κοντά στην πλατεία Αντιγονιδών και μετέπειτα στην οδό Κασσάνδρου 112 στο κέντρο της Θεσσαλονίκης. Ο πατέρας του Κωνσταντίνος διατηρούσε κατάστημα επί των οδών Κασσάνδρου και Αγίας Σοφίας, κοντά στην πατρική τους οικία. 

Ξεκίνησε την καριέρα του τη δεκαετία του 1960 περνώντας από τους Olympians (αντικαθιστώντας τον Πασχάλη που θα πήγαινε να υπηρετήσει τη θητεία του)  και τους Zealot το 1972 στο Άαχεν της Δυτικής Γερμανίας. Το 1975 τραγουδούσε στη "Ρέμβη", μια κοσμική ταβέρνα της Θεσσαλονίκης, όπου είχε σχηματίσει ορχήστρα, κι ο Παπάζογλου τραγουδούσε μέχρι τις 12 τη νύχτα τραγούδια για χορό. Τα πρώτα του τραγούδια, τα *Είναι αργά* και *Γαλάζια θάλασσα*, τα τραγούδησε ο Πασχάλης. Αργότερα, και για πολλά χρόνια, ο Παπάζογλου συνεργάστηκε με τους Διονύση Σαββόπουλο, Μανώλη Ρασούλη και Νίκο Ξυδάκη. Έγινε ευρέως γνωστός με το δίσκο του Μανώλη Ρασούλη *Η εκδίκηση της γυφτιάς*. Από την παραγωγή αυτή του Σαββόπουλου, μαθαίνουμε ότι το παρατσούκλι του ήταν «push-pull», λόγω των τεχνικών του γνώσεων. Χαρακτηριστικό του Παπάζογλου ήταν το κόκκινο φουλάρι που φορούσε στο λαιμό σε όλες του τις εμφανίσεις.

Θεωρείται από τους μεγαλύτερους Έλληνες τραγουδιστές και τραγουδοποιούς. Στήριξε αρκετούς καλλιτέχνες και συγκροτήματα στα πρώτα τους βήματα μέσα από το στούντιό του, το Αγροτικόν, στην Κάτω Τούμπα Θεσσαλονίκης όπως ο Σωκράτης Μάλαμας, ο Θανάσης Παπακωνσταντίνου και οι Τρύπες. Ο Νίκος Παπάζογλου συμμετείχε σε πολλούς δίσκους που δημιουργήθηκαν σε αυτό το στούντιο, ως παραγωγός, ηχολήπτης, μηχανικός ήχου, ενορχηστρωτής και μουσικός.

Πέθανε από καρκίνο στις 17 Απριλίου 2011, λίγο καιρό μετά τον θάνατο του συνεργάτη του, Μανώλη Ρασούλη.

## Δισκογραφία

## Αναγνώριση
Σήμερα, το όνομά του φέρει πάρκο της Θεσσαλονίκης.

## Παραπομπές


## Πηγές
*
*
## Εξωτερικοί σύνδεσμοι
*

Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Έλληνες μουσικοί
Κατηγορία:Επιβατιανοί
Κατηγορία:Μικρασιατικός Ελληνισμός
Γαλαάδ

Με την ονομασία **Γαλαάδ** ή **Γη Γαλαάδ**, αναφέρεται ιστορική ορεινή περιοχή του Ισραήλ, που βρίσκεται μεταξύ του Ιορδάνη ποταμού και της αραβικής ερήμου.

Κατά την αρχαιότητα στη περιοχή αυτή υπήρχε σημαντική κτηνοτροφία και ανεπτυγμένο εμπόριο αρωμάτων με την Αίγυπτο. Σύμφωνα με την Παλαιά Διαθήκη, μετά την Έξοδο των Ισραηλιτών από την Αίγυπτο, τη μακρά περιπλάνησή τους στην έρημο του Σινά και την κατάληψη της Γης Χαναάν, ήλθε και εγκαταστάθηκε στη Γη Γαλαάδ μία από τις δώδεκα φυλές του Ισραήλ, και συγκεκριμένα η έβδομη φυλή των Εβραίων, η φυλή του Γαδ, του εβδόμου γιου του Ιακώβ, που είχε αποκτήσει με την υπηρέτρια της συζύγου του Λείας, τη Ζεφρά.

Σε κάποια τμήματα της περιοχής Γαλαάδ, της οποίας τα όρια παραμένουν ασαφή, φέρονταν να εγκαταστάθηκαν και άλλες εβραϊκές φυλές, όπως η φυλή Ρουβήν και η φυλή Μανασσή. Με τους κατοίκους της περιοχής αυτής είχαν κατά καιρούς συγκρουσθεί οι Μωαβίτες, οι Αμωνίτες, και οι Ασσύριοι.

Κυριότερες πόλεις στην περιοχή Γαλαάδ την εποχή εκείνη, με αλφαβητική σειρά, ήταν: η Βοτανίμ, η Μαναΐν, η Μασηφά, η Ραββά και η Ραμώθ. Από τη Γαλαάδ κατάγονταν ο Ιαείρ, ο Ιεφθάε και ο Προφήτης Ηλίας. Σήμερα η περιοχή αυτή υπάγεται στην Ιορδανία υπό το όνομα Τζαμπάλ Αντζιούν.

## Πηγές
* *Εγκυκλοπαίδεια Πάπυρος Larousse Britanica*, τόμ. 16ος, σελ. 11
* David & Patt Alexander: *Το εκπληκτικό Εγχειρίδιο της Βίβλου*, Εκδόσεις «Πέργαμος», Αθήνα 1993, σελ. 671

Κατηγορία:Παλαιστίνη
Κατηγορία:Γεωγραφία της Ιορδανίας
Κατηγορία:Γεωγραφία της Βίβλου
Μένιος Ρουμελιώτης

Ο **Κλεομένης (Μένιος) Ρουμελιώτης** (γενν. Πάτρα, 4 Αυγούστου 1977), είναι Έλληνας διεθνής αθλητής της πετοσφαίρισης που αγωνίζεται στην θέση του ακραίου. 

Γεννήθηκε στην Πάτρα. Ξεκίνησε από τον Έσπερο το 1991 έως το 1996 που μεταγράφηκε στον Απόλλωνα. Το 1999 πήγε στην ΕΑΠ και στην Α1 εθνική κατηγορία έως το 2004 που πήγε για έναν χρόνο στο Παγκράτι και το 2005 στον Ολυμπιακό . Το 2006 επέστρεψε στο Παγκράτι , το 2007 πήγε στην ΑΕΚ, το 2008 στον Εθνικό Αλεξανδρούπολης και το 2009 στον Πανελλήνιο. Από το 2010 αγωνίζεται στην Παναχαϊκή και στην Α2 εθνική κατηγορία. 

Με την εθνική Ελλάδας αγωνίστηκε στο Ευροβόλεϊ του 2005 και στο Ευρωπαϊκό Λίγκ του 2006. Πρώτος του αγώνας με την εθνική ήταν εναντίον της Σερβίας τον Σεπτέμβριο του 2005 κι έχει συνολικά 25 συμμετοχές.

## Παραπομπές


Κατηγορία:Πετοσφαιριστές Παναχαϊκής
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ε.Α. Πατρών
Κατηγορία:Α.Σ. Απόλλων Πατρών
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Κατηγορία:Έσπερος Πατρών
Νίκος Ρουμελιώτης

Ο **Νίκος Ρουμελιώτης** (Πάτρα 12 Οκτωβρίου 1978), είναι Έλληνας διεθνής αθλητής της πετοσφαίρισης.

Ξεκίνησε το βόλεϊ από την  Ε.Α. Πατρών το 1990 και έως το 2001 που πήρε μεταγραφή στην Κάλιαρι όπου αγωνιζόταν στην Α2 του Ιταλικού πρωταθλήματος. Την επόμενη χρονιά επέστρεψε στην ΕΑΠ έως το 2006 που πήγε στον Ολυμπιακό. Με την ΕΑΠ ξεκίνησε παίζοντας στην Β΄εθνική ανέβηκε Α2 και στην Α1 το 1999. 

Στον Ολυμπιακό ο Ρουμελιώτης κατέκτησε ένα πρωτάθλημα κι ένα κύπελλο (νταμπλ) το 2009. Επόμενος σταθμός του ήταν ο Άρης θεσσαλονίκης έως το 2011 που αποχώρησε από τον Άρη . Την αγωνιστική περίοδο 2012-13 πήρε μεταγραφή για την Παναχαϊκή και την Α2 εθνική, μάλιστα ανέλαβε μαζί με τον αδελφό του την οργάνωση του τμήματος πετοσφαίρισης.

Με την εθνική ομάδα έχει πάνω από 300 συμμετοχές, αγωνίστηκε πρώτη φορά το 1998 ενώ από το 2006 είναι ο αρχηγός της. Με την εθνική ήταν 5ος στους Ολυμπιακούς Αγώνες του 2004, 5ος στο Ευρωπαϊκό Λιγκ το 2007, καθώς επίσης και 7ος στο Παγκόσμιο Πρωτάθλημα το 2002 στην Αργεντινή.

Είναι παντρεμένος με την επίσης διεθνή αθλήτρια της πετοσφαίρισης Βάσω Καραντάσιου.

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Άρη
Κατηγορία:Πετοσφαιριστές Παναχαϊκής
Βέρα Ζαβιτσιάνου

Η **Βέρα Ζαβιτσιάνου** (1 Μαρτίου 1927 - 11 Σεπτεμβρίου 2008) ήταν Ελληνίδα ηθοποιός και τραγουδίστρια.

## Βιογραφία
Γεννήθηκε στο Παλαιό Φάληρο το 1927, με καταγωγή από την Εξωγή Ιθάκης. Η καλλιτεχνική της δράση δεν άρχισε από το θέατρο αλλά από το τραγούδι. Τραγουδούσε μαζί με την αδελφή της, Μαρία, και τη Μαίρη Λω. Σπούδασε θέατρο στη Δραματική Σχολή του Θεάτρου Τέχνης και το 1954 εμφανίστηκε στον πρώτο της ρόλο στο έργο του Θόρντον Ουάιλντερ «Με τα δόντια».

Από το 1958 έπαιξε στο Θέατρο Τέχνης «Κάρολος Κουν» μια σειρά ρόλων σε σημαντικά έργα, πολλά από τα οποία παίζονταν για πρώτη φορά στην Ελλάδα: «Κεκλεισμένων των θυρών», «Ματωμένος γάμος» και «Περλιμπλίν και Μπελίσα» του Φεδερίκο Γκαρθία Λόρκα, «Αρκούδα», «Επέτειος» και «Ο βυσσινόκηπος» του Αντόν Τσέχωφ, «Χαιρετισμούς από την Μπέρτα», «Τριαντάφυλλο στο στήθος» και «Καλοκαίρι και καταχνιά» του Τένεσι Ουίλιαμς, «Η αγριόπαπια», «Δωδέκατη νύχτα» του Ουίλλιαμ Σαίξπηρ, «Στάση λεωφορείου», στο «Λίβινγκ ρουμ», έπαιζε την Όλγα στο πρώτο, επίσης ιστορικό ανέβασμα στο «Υπόγειο» της «Αυλής των θαυμάτων» του Ιάκωβου Καμπανέλλη, το ρόλο του Σεν Τε/ Σουί Τα στον «Καλό άνθρωπο του Σετσουάν» του Μπέρτολτ Μπρεχτ. 

Στην τηλεόραση παρουσιάστηκε μόνον στον ομώνυμο ρόλο της *Κυρίας Κούλας*, βασισμένο στο διήγημα του Μένη Κουμανταρέα, και στην *Έκτη εντολή* στο ρόλο της συνηγόρου.

## Θιασάρχης
Διετέλεσε θιασάρχης μαζί με τον Αλέκο Αλεξανδράκη και τον Άγγελο Αντωνόπουλο ενώ πρωταγωνίστησε και στο Ελληνικό Λαϊκό Θέατρο του Μάνου Κατράκη όπου συμμετείχε στο «Τραγούδι του νεκρού αδελφού» του Μίκη Θεοδωράκη και από το 1963 πέρασε στο Εθνικό Θέατρο. 

## Απαγγελία
Έχει απαγγείλει με την απαράμιλλη φωνή της πλειάδα ποιημάτων ανάμεσα στα οποία των Οδυσσέα Ελύτη, Γιώργου Μανιώτη και Κώστα Ευαγγελάτου.

## Προσωπική ζωή
Στην προσωπική της ζωή ήταν παντρεμένη με γνωστό επιχειρηματία των Αθηνών.

Πέθανε στην Αθήνα το 2008.

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Ζαβιτσιάνου ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Πηγές

*https://web.archive.org/web/20120309180808/http://www.tanea.gr/default.asp?pid=2&artid=86446&ct=4
*http://www.enet.gr/?i=news.el.article&id=81330
*https://web.archive.org/web/20110807121908/http://news.kathimerini.gr/4dcgi/_w_articles_civ_1_16/09/2008_284838
*https://web.archive.org/web/20111004112342/http://www.athina984.gr/node/18454
*http://news.in.gr/culture/article/?aid=937096
*http://www.youtube.com/watch?v=xIufbujY_cQ
*http://www.youtube.com/watch?v=QlkiAhdXJMA
*http://www.youtube.com/watch?v=uEYecXRpW14

Κατηγορία:Ελληνίδες ηθοποιοί θεάτρου
Παναγιώτης Ρουμελιώτης (πετοσφαιριστής)

Ο **Παναγιώτης Ρουμελιώτης** (Πάτρα, 15 Φεβρουαρίου 1977), είναι Έλληνας αθλητής του βόλει.

Ξεκίνησε το βόλεϊ το 1991 στην Ε.Α. Πατρών με την οποία έφτασε και αγωνίστηκε στην Α1 εθνική κατηγορία. Στην ΕΑΠ παρέμεινε έως το 2001 που μεταγράφηκε στην ΑΕΚ, από εκεί την επόμενη χρονιά (2002) μεταγράφηκε στον ΠΑΟΚ έως το 2004 που επέστρεψε στην ΕΑΠ. Το 2007 μεταγράφηκε στην Παναχαϊκή στην Β΄εθνική, έφυγε για ένα χρόνο στην Κόρινθο για να επιστρέψει στην Παναχαΐκή στην Α2 εθνική κατηγορία.

Τον Οκτώβριο του 2018 συμφώνησε να συνεχίσει την καριέρα του στον Παμβοχαϊκό.

Αδελφός του είναι ο διεθνής Νίκος Ρουμελιώτης.

## Παραπομπές


Κατηγορία:Πετοσφαιριστές Παναχαϊκής
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΑΕΚ
Γιώργος Κοτσιλιάνος

Ο **Γιώργος Κοτσιλιάνος** (Πάτρα 13 Δεκεμβρίου 1982),  είναι Έλληνας αθλητής της πετοσφαίρισης, πρωταθλητής Ελλάδος και διεθνής στο μπιτς βόλεϊ.

Είναι αθλητής του Παναθηναϊκού όπου μεταγράφηκε το 2011 από την Παναχαϊκή Γ.Ε..

Στο μπιτς βόλεϊ ο Κοτσιλιάνος είναι δύο φορά πρωταθλητής Ελλάδας (2010, 2011) και δύο φορές φιναλίστ με συμπαίκτη τον Δημήτρη Σουλτανόπουλο. Το 2010 αναδείχτηκε πρωταθλητής Ελλάδος στο μπιτς βόλεϊ όταν με συμπαίκτη τον Μάνο Ξενάκη νίκησαν στον τελικό το ζευγάρι Δημήτρη Αποστόλου/Φερνάντο Μπιλλήρη με 2-1. 

Στην εθνική ομάδα μπιτς βόλεϊ αγωνίζεται με συμπαίκτες τους Ζουπάνη και Ξενάκη. Επίσης είναι 2 φορές διεθνής με την εθνική ομάδα πετοσφαίρισης.

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Παναχαϊκής
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Πετοσφαιριστές Ε.Α. Πατρών
Νίκος Αγγελόπουλος (πετοσφαιριστής)

Ο **Νίκος Αγγελόπουλος** (γενν. στην Πάτρα, 1989) είναι Έλληνας διεθνής αθλητής της πετοσφαίρισης.

## Βιογραφικά στοιχεία
Γεννήθηκε στην Πάτρα και είναι γιος του Άρη Αγγελόπουλου, πρώην διεθνή πετοσφαιριστή και ομοσπονδιακού προπονητή στην πετοσφαίριση. Ξεκίνησε το βόλεϊ στις ακαδημίες της ΕΑ Πατρών το 2001 για να μεταγραφή το 2005 Παναχαϊκή με την οποία κέρδισε την άνοδο από την Γ΄ στην Β΄εθνική . Την επόμενη περίοδο (2007) πήρε μεταγραφή στον Ολυμπιακό και παρέμεινε εκεί μέχρι το 2010 ενώ πέρασε και από την Κηφισιά σαν δανεικός. Το 2009 ήταν με το Ολυμπιακό πρωταθλητής και κυπελλούχος Ελλάδος. Από το 2010 αγωνίζεται με την Παναχαϊκή στην Α2 εθνική. Το 2012 μετεγγράφηκε στον Παναθηναϊκό για να επιστρέψει στην Παναχαϊκή την επόμενη περίοδο και να κατακτήσει μαζί της το πρωτάθλημα της Α2.

Είναι 55 φορές διεθνής με τις μικρές εθνικές ομάδες και 15 φορές με την εθνική ανδρών. 

## Παραπομπές


Κατηγορία:Πετοσφαιριστές Παναχαϊκής
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Σωτήρης Βλαχοστάθης

Ο **Σωτήρης Βλαχοστάθης** (Πάτρα 6 Μαρτίου 1985) είναι Έλληνας αθλητής της πετοσφαίρισης και διεθνής στο μπιτς βόλεϊ.

Είναι αθλητής της Παναχαϊκής στην πετοσφαίριση. Ξεκίνησε από τα τμήματα υποδομής και συνεχίζει έως σήμερα. Παράλληλα είναι αθλητής του Μπιτς βόλεϊ και μέλος της εθνικής ομάδας μπιτς βόλεϊ. 

## Παραπομπές


Κατηγορία:Πετοσφαιριστές Παναχαϊκής
Κατηγορία:Έλληνες αθλητές της πετοσφαίρισης
Σκροπονέρια Εύβοιας

*Για συνώνυμους οικισμούς στην Ελλάδα δείτε το λήμμα: [[Σκροπονέρια Βοιωτίας]]*

Τα **Σκροπονέρια** Εύβοιας ή **Σκορπονέρια** είναι μικρός παραθαλάσσιος οικισμός της Περιφερειακής Ενότητας Εύβοιας.

## Γεωγραφικά - ιστορικά στοιχεία
Τα Σκροπονέρια Εύβοιας βρίσκονται στις δυτικές ακτές του Βόρειου Ευβοϊκού κόλπου. Είναι χτισμένα στο βάθος του ομώνυμου όρμου, ενώ ο συνώνυμος οικισμός Σκροπονέρια Βοιωτίας ή «Ακτή Βοιωτίας» μόλις 3 χιλιόμετρα δυτικότερα. Δημιουργήθηκε από τον οικοδομικό συνεταιρισμό των Ελλήνων βουλευτών γι' αυτό και αναφέρεται ως «Πολιτεία» ή «Βουλευτικά». Απέχει 29 χλμ. Δ. από την  Χαλκίδα και 13 χιλιόμ. Δ. από την Ανθηδόνα. Ο οικισμός έχει θέα προς βορρά τον ομώνυμο όρμο του Σκροπονερίου και το νησάκι Γάτζα. Νοτιοδυτικά του οικισμού βρίσκεται η Παραλίμνη και το όρος Πτώον. Στην αρχαιότητα ήταν γνωστά με το όνομα «φωκών όρμος». 

Ως ξεχωριστός οικισμός αναφέρονται επίσημα το 1991 να απογράφονται στην τότε κοινότητα Λουκισίων. Σύμφωνα με το πρόγραμμα ''Καλλικράτης'', μαζί με την Ανθηδόνα, τα Λουκίσια και την Υλίκη αποτελούν την τοπική κοινότητα Λουκισίων που υπάγεται στη δημοτική ενότητα Ανθηδώνος του Δήμου Χαλκιδέων και σύμφωνα με την απογραφή του 2011 έχει 36 μόνιμους κατοίκους.
## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Αντώνης Κοβάτσεφ

Ο **Αντώνης Κοβάτσεφ**  είναι Έλληνο-Βούλγαρος διεθνής αθλητής της πετοσφαίρισης.

Τα πρώτα χρόνια της καριέρας του στο βόλεϊ αγωνιζόταν σαν διαγώνιος για να αλλάξει θέση σε ακραίος τα τελευταία χρόνια. Ξεκίνησε στην Πόζαρτσικ το 1986 και το 1998 πήρε την μεγάλη μεταγραφή για την Λέφσκι Σόφιας. Το 1990 ήρθε στην Ελλάδα για τον Ιωνικό Ν.Φ. και μετά από δύο χρόνια στον Κτησιφών πήρε μεταγραφή για τον Παναθηναϊκό.

Στον Παναθηναϊκό έκανε μεγάλη καριέρα κι αγωνίστηκε στην ομάδα έξι χρόνια από το 1993 έως το 2000 με μια διακοπή το 1997 που πήγε στην Ιταλική Νάπολι. Με την ομάδα του Παναθηναικού ήταν πρωταθλητής Ελλάδος το 1995 και το 1996.

Μετά τον Παναθηναϊκό πήγε στον ΠΑΟΚ έως το 2003 εκτός ένα εξάμηνο που έπαιξε στην Ολυμπιάδα. Το 2003 πήρε μεταγραφή για την Α.Ε. Νίκαιας και την επόμενη χρονιά για το Παγκράτι και το 2005 στην Ανόρθωση και στην Γαλλική Μονπελιέ, το 2007 στον Ηρακλή όπου κατέκτησε για 3η φορά το πρωτάθλημα. Από το 2009 αγωνίζεται στην Παναχαϊκή και την Α2.

Με την εθνική Ελλάδας έχει 80 συμμετοχές. Αδελφός του είναι ο Σάββας επίσης διεθνής με την εθνική Ελλάδος.

## Παραπομπές


Κατηγορία:Πετοσφαιριστές Παναχαϊκής
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ
Κατηγορία:Βούλγαροι αθλητές